《元日乌撒》
明代·王钝

二十三年洪武春，自怜常作远游人。椒觞阻荐萱堂酒，剑佩空沾驿路尘。

万里云南新报捷，千场塞北旧伤神。绵绵乌撒青山外，笑煞华筵庆寿宾。

作者简介：（1336—1406）元明间河南太康人，字士鲁。元末进士，为猗氏知县。洪武十年征授礼部主事，历官福建参政，以廉慎闻。奉使谕麓川土官，所得礼品，还至云南，悉交国库。建文初拜户部尚书。燕王军进南京时，逃出被俘。成祖诏复故官。寻致仕归，郁郁死。有《野庄集》。